Video: Twee dood, talle beseer na reuse ongelukFoto: Youtube Twee mense is dood en nagenoeg 80 beseer na ŉ reuse ongeluk waarby sowat 140 voertuie betrokke was naby Houston, Texas in die VSA. “Dis katastrofies,” het Rod Caroll van die plaaslike owerheid gesê. “Daar is motor bo op motors.” Die ongeluk het op ŉ hoofweg sowat 128km van Houston gebeur. Carrol sê twee mense is dood en tussen 80 en 90 mense is beseer waarvan 10 ernstige beserings opgedoen het. Hy sê tussen 140 en 150 voertuie was in die botsing betrokke. Carrol sê die ongeluk het in digte mis plaasgevind en dat hulle eers later toe die mis opgeklaar het besef het hoeveel voertuie is betrokke. Die reuse ongeluk het glo tot verskeie ander botsings op die aankomende hoofweg gelei. Die video is deur abcNEWS.com op Youtube gelaai: http://youtu.be/KZ5zdM28IE0